**ΑΝΑΚΟΙΝΩΣΗ**

**ΑΣΕΠ: Έκδοση Προκήρυξης για 70 θέσεις στην Ε.Υ.Α.Θ. Α.Ε.**

Το ΑΣΕΠ εξέδωσε την 4Κ/2017 Προκήρυξη (ΦΕΚ 13/31-3-2017 τ. Προκηρύξεων ΑΣΕΠ) που αφορά στην πλήρωση με σειρά προτεραιότητας εβδομήντα (70) θέσεων προσωπικού με σχέση εργασίας Ιδιωτικού Δικαίου Αορίστου Χρόνου Δευτεροβάθμιας Εκπαίδευσης στην Εταιρεία Ύδρευσης και Αποχέτευσης Θεσσαλονίκης Α.Ε. (Ε.Υ.Α.Θ. Α.Ε.).

Το ΦΕΚ της προκήρυξης διατίθεται δωρεάν από το Εθνικό Τυπογραφείο (Καποδιστρίου 34, Αθήνα) και από το Γραφείο Εξυπηρέτησης Πολιτών του ΑΣΕΠ (Πουλίου 6, Αθήνα). Επίσης το κατεβάζετε από αυτό τον σύνδεσμο:

[**http://www.esaea.gr/pressoffice/press-releases/3369-prokiryxi-asep-gia-tin-e-y-a-th-a-e-etaireia-ydreysis-kai-apoxeteysis-thessalonikis**](http://www.esaea.gr/pressoffice/press-releases/3369-prokiryxi-asep-gia-tin-e-y-a-th-a-e-etaireia-ydreysis-kai-apoxeteysis-thessalonikis)

Οι υποψήφιοι πρέπει να συμπληρώσουν και να υποβάλουν ηλεκτρονική αίτηση συμμετοχής, ακολουθώντας τις οδηγίες που παρέχονται στην Προκήρυξη (Παράρτημα ΣΤ΄).

Η προθεσμία υποβολής των ηλεκτρονικών αιτήσεων συμμετοχής στη διαδικασία αρχίζει στις 26 Απριλίου 2017 ημέρα Τετάρτη και λήγει στις 10 Μαΐου 2017, ημέρα Τετάρτη.

Η υπογεγραμμένη εκτυπωμένη μορφή της ηλεκτρονικής αίτησης με τα απαιτούμενα κατά περίπτωση δικαιολογητικά υποβάλλονται στο ΑΣΕΠ ταχυδρομικά με συστημένη επιστολή στη διεύθυνση:

Α.Σ.Ε.Π.

Αίτηση για την Προκήρυξη 4Κ/2017

Τ.Θ. 14308

Αθήνα Τ.Κ. 11510

Η προθεσμία αποστολής της υπογεγραμμένης εκτυπωμένης μορφής της ηλεκτρονικής αίτησης με τα απαιτούμενα, κατά περίπτωση, δικαιολογητικά λήγει με την πάροδο της 15ης Μαΐου 2017.